Amedya niḍen nekkes-t-id deg tullist “Awejriraḥ”:”Tekcem-d mbaɛed mi tsellem ɣef yemma teqqim-d imiren ɣer tama-w;cfiɣ amzun d ass-a teheder-as i yemma nettat tettar-as-d s leɛdez;am win iwumi ara tettmeslayeḍ nnig n wul-ik.....”Sb.48. dagi amsawal yeḥekku-d ɣef tigawin yeḍran deg yizri (tekcem-d,tsellem,teqqim....) syin akin amsawal yuɣal yeḥekku-d ɣef tigawin iderrun imir;yesexdem amallal n wakud (ass-a) yesexdem imyagen yeftin ɣer yimir (teheder-as,tettar-as-d...) aya-agi yettak-d udem am wakken imir i d-iderrunt tigawin;swakka amsawal yesexlaḍ gar sin yiswiren n tiram n tsiwelt, tin yeggran d tin yeddan d teḥkayt.